Πέμη Ζούνη

Η Πέμη (Παναγιώτα) Ζούνη (Αθήνα, 7 Φεβρουαρίου 1956) είναι Ελληνίδα ηθοποιός του θεάτρου, του κινηματογράφου και της τηλεόρασης, ενώ είναι γνωστή και από τις εκφωνήσεις που έχει κάνει σε ραδιοτηλεοπτικούς σταθμούς, διαφημίσεις και μεταγλωττίσεις κινηματογραφικών ταινιών. Επίσης, έχει ασχοληθεί και με τα κοινά από την θέση της δημοτικής συμβούλου στο Δήμο Αθηναίων και από τη θέση της βουλευτού της Α' εκλογικής περιφέρειας Αθηνών με το ΠΑΣΟΚ.

Βιογραφία
Είναι κόρη του κονφερασιέ Λάμπρου Ζούνη. Διέμενε αρχικά στο Μεταξουργείο και αργότερα στο Μαρούσι. 

Το 1979 αποφοίτησε από τη Φιλοσοφική Σχολή του Πανεπιστημίου Αθηνών. Παράλληλα παρακολούθησε την ύλη του δεύτερου έτους του τμήματος Lettres Modernes στο Πανεπιστήμιο Ναντέρ στο Παρίσι ενώ έκανε και μαθήματα πιάνου, φλογέρας και θεωρίας της μουσικής στο Εθνικό Ωδείο Αθηνών. Κατά τη χρονική περίοδο 1971-1978 έκανε μαθήματα χορού, κλασικού και μοντέρνου ενώ το 1982 αποφοίτησε από τη Δραματική Σχολή του Εθνικού Θεάτρου, συμμετέχοντας και σε θεατρικές παραγωγές του.Αρχείο του Εθνικού Θεάτρου

Η πρώτη της τηλεοπτική εμφάνιση ήταν τη σεζόν 1982-1983 στη σειρά της ΕΡΤ Γιάννης και Μαρία, με πρωταγωνιστές στους ομώνυμους ρόλους την ίδια και τον Ηλία Γιαννίτσο.Το 1983 έπαιξε στην ταινία 'My Palikari' μαζί με τον Τέλη Σαβάλα. Το 1985 κέρδισε το βραβείο Α' γυναικείου ρόλου για την ερμηνεία της στην ταινία Μια τόσο μακρινή απουσία, μαζί με τη Θέμιδα Μπαζάκα για την ερμηνεία της στα Πέτρινα χρόνιαΦεστιβάλ Κινηματογράφου Θεσσαλονίκης 1985. Το 1996 δάνεισε τη φωνή της στην Εσμεράλδα στην ελληνική μεταγλώττιση της ταινίας Η Παναγία των Παρισίων. To 2004 βραβεύτηκε με το έπαθλο "Μαρίκα Κοτοπούλη". 

Συνεργάστηκε για μια πενταετία στο θέατρο με τον Γρηγόρη Βαλτινό. Η πρώτη της σκηνοθετική απόπειρα ήταν με το έργο Το τέλος του καλοκαιριού του Γιώργου Ηλιόπουλου. Έχει επίσης ασχοληθεί και με το τραγούδι, ενώ έχει δανείσει τη φωνή της σε πολλές παραγωγές στον κινηματογράφο και την τηλεόραση, όπως για τις δυο ταινίες του Θεόδωρου Αγγελόπουλου Μία αιωνιότητα και μία μέρα και Το βλέμμα του Οδυσσέα, διαφημιστικά σποτ και εκφωνήσεις για το πρόγραμμα του Mega Channel.

Την επικαιρότητα απασχόλησε περιστατικό που αφορούσε φωτογραφίες που παρουσίαζαν την Ζούνη με τον σκηνοθέτη Ανγκ Λι και αποκαλύφθηκε ότι ήταν προϊόν φωτομοντάζ. Οι φωτογραφίες κυκλοφόρησαν στο πλαίσιο προώθησης της παράστασης, στο έργο του  Άκη Δήμου, «...Και Ιουλιέτα» το 2017 στο Ίδρυμα Μιχάλης Κακογιάννης. Τόσο το Ίδρυμα, όσο και η εταιρεία παραγωγής κλήθηκαν να δώσουν εξηγήσεις.

 Πολιτική 
Υπήρξε υποψήφια με το ψηφοδέλτιο Επικρατείας του ΠΑΣΟΚ το 2004, ενώ εκλέχτηκε δημοτική σύμβουλος στον Δήμο Αθηναίων με τον συνδυασμό "Όμορφη Πόλη" το 2002 και με τον συνδυασμό "Η Αθήνα αλλάζει" το 2006. Στις εθνικές εκλογές του 2009 εξελέγη βουλευτής με το ΠΑΣΟΚ στην Α΄ Αθηνών. Παραιτήθηκε από το αξίωμα το 2012 παραδίδοντας την έδρα της και έκτοτε δεν πολιτεύτηκε ξανά.

 Προσωπική ζωή 
Είναι καλλιτεχνική διευθύντρια στη Δραματική Σχολή του Βασίλη Διαμαντόπουλου, είναι Πρόεδρος του Σωματείου Εκφωνητών Ελλάδος. Ομιλεί αγγλικά, γαλλικά και ιταλικά. Το 1981 εξέδωσε τη μετάφραση του βιβλίου του Ταχάρ Μπεν Ζελούν Μοχά ο τρελός, Μοχά ο σοφός (εκδ. Εξάντας). Έχει παντρευτεί δυο φορές κι έχει μια κόρη, την Ελεονώρα.

 Φιλμογραφία 
ΈτοςΤίτλοςΡόλος1983'My Palikari'Ελένη1984ΡαντεβούΑξέχαστες βραδιέςΖωή1985Μια τόσο μακρινή απουσίαΑγγελική Αποστολοπούλου 1986Ήταν ένας ήσυχος θάνατος Άννα1987Απουσίες Μαρία1989Κλειστό κύκλωμαΣτέφη1990Η κόκκινη μαργαρίτα Λίνα1995Το βλέμμα του Οδυσσέαφωνή1996Η Παναγία των ΠαρισίωνΕσμεράλδα (φωνή)1997Ο αδερφός μου και εγώ Ελένη Γραμματικάκη1998Μια αιωνιότητα και μια μέραΆννα (φωνή)2000Οι τούρτες του μίσους2002ES.PRESS.O2003Μια υπέροχη μέρα 2004Φωνή Αιγαίου20098 μέρες πριν

Παραπομπές

Εξωτερικοί σύνδεσμοι

Η ηθοποιός στο cine.gr
Συνέντευξη της ηθοποιού - Ελευθεροτυπία
Συνέντευξή της στο 10percent.gr 
Πέμη Ζούνη, βιογραφικό και προσωπικές αρθρογραφίες της ηθοποιού στον ιστότοπο Aixmi.gr

Κατηγορία:Ελληνίδες ηθοποιοί κινηματογράφου
Κατηγορία:Ελληνίδες ηθοποιοί τηλεόρασης
Κατηγορία:Ελληνίδες ηθοποιοί θεάτρου
Κατηγορία:Ελληνίδες ηθοποιοί φωνής
Κατηγορία:Βουλευτές εκλεγμένοι με το ΠΑΣΟΚ
Κατηγορία:Βουλευτές Α΄ Αθηνών
Κατηγορία:Απόφοιτοι Εθνικού και Καποδιστριακού Πανεπιστημίου Αθηνών
Κατηγορία:Απόφοιτοι της Δραματικής Σχολής του Εθνικού Θεάτρου